Dario Šarić

Darijo Šaričius (, g. 1994 m. balandžio 8 d.) – Kroatijos krepšininkas, žaidžiantis NBA lygoje besivaržančioje Sakramento „Kings“ komandoje.

 Karjera 

 Ankstyvoji karjera Zagrebe (2009–2014 m.) 

 Zagrebo „Zagreb“ (2009–2012 m.) 
D. Šaričius prisijungė prie Zagrebo „Zagreb“ komandos įpusėjus 2009–2010 m. sezonui. Jis buvo išnuomotas į Zagrebo „Dubrava“ komandą, kurioje praleido didžiąją dalį 2010–2011 m. sezono.

2011 m. gegužę su Zagrebo „Zagreb“ tapo Eurolygos naujosios kartos čempionato čempionais.https://www.vecernji.hr/sport/juniori-zagreba-osvojili-kosarkasku-euroligu-285136 Finalinėse rungtynėse pelnė trigubą dublį (19 taškų, 14 atkovotų kamuolių, 10 rezultatyvių perdavimų) ir buvo išrinktas čempionato naudingiausiu žaidėju.https://web.archive.org/web/20130618034229/http://www.acb.com/redaccion.php?id=75979 Jis taip pat 2010 ir 2011 m. buvo nominuotas Europos metų jaunojo krepšininko apdovanojimui.

 Zagrebo „Cibona“ (2012–2014 m.) 
2012 m. lapkritį jis pasirašė ketverių metų sutartį su Zagrebo „Cibona“ komanda. 2013 m. komanda tapo Kroatijos krepšinio lygos čempionais. Turnyre, vidutiniškai pelnydamas po 15,7 taško bei atkovodamas po 9,3 kamuolio per rungtynes, buvo išrinktas finalų naudingiausiu žaidėju.https://www.espn.com/nba/draft2013/story/_/id/9349336/2013-nba-draft-dario-saric-leaning-exiting Tais pačiais metais jis pirmą kartą buvo išrinktas Europos metų jaunuoju krepšininku.https://www.fibaeurope.com/coid_,qIYgqUhJ-Ue6pPZvVE7q1.articleMode_on.html

2013–2014 m. sezone jis buvo išrinktas Adrijos krepšinio lygos ir finalo ketverto naudingiausiu žaidėju.https://archive.today/20140421084230/http://www.abaliga.com/a7487/News/The_ideal_five_of_the_2013/14_season_selected.html

 Stambulo „Anadolu Efes“ (2014–2016 m.) 
2014 m. birželio 24 d. jis prisijungė prie Stambulo „Anadolu Efes“ komandos.https://web.archive.org/web/20150919182953/http://www.sportando.com/en/europe/turkey/124012/dario-saric-officially-signs-with-anadolu-efes-istanbul.html 2014 m. NBA naujokų biržoje 12-uoju šaukimu jį pasirinko Orlando „Magic“ komanda, tačiau tą pačią naktį jis buvo išmainytas į Filadelfijos „76ers“. D. Šaričius nusprendė pasilikti Stambulo komandoje iki 2016 metų.https://www.nj.com/sixers/2014/06/2014_nba_draft_dario_saric_says_he_will_play_for_sixers_because_he_is_not_a_liar.html

2014 m. lapkritį jis buvo išrinktas Eurolygos mėnesio naudingiausiu žaidėju ir tapo jauniausiu žaidėju, kuris laimėjo Eurolygos mėnesio naudingiausio žaidėjo apdovanojimą.https://en.wikipedia.org/wiki/Dario_%C5%A0ari%C4%87#cite_note-29 2014–2015 m. sezono pabaigoje jis buvo išrinktas 2014 m. Europos metų jaunojo krepšininko apdovanojimu – antrą kartą savo karjeroje.http://www.nba.com/sixers/news/150121-transatlantic-tracker-saric

 Filadelfijos „76ers“ (2016–2018 m.) 
2016 m. liepos 15 d. jis pasirašė sutartį su Filadelfijos „76ers“.https://www.nbcsportsphiladelphia.com/nba/its-official-sixers-sign-dario-saric/352735/ Debiutiniame sezone, vidutiniškai pelnydamas po 12,8 taško per rungtynes, buvo išrinktas į simbolinę visų NBA naujokų pirmąją komandą bei buvo nominuotas metų naujoko apdovanojimui.https://official.nba.com/wp-content/uploads/sites/4/2017/06/2016-17-Kia-NBA-Rookie-of-the-Year.pdf

2017–2018 m. NBA sezone jis vidutiniškai pelnė po 14,6 taško per rungtynes, daugiausiai savo karjeroje. 2018 m. atkrintamosiose varžybose, serijoje prieš Bostono „Celtics“ per rungtynes vidutiniškai pelnė po 17,2 taško. Ketvirtose rungtynėse jis pelnė 25 taškus (daugiausiai rungtynėse) ir komanda laimėjo savo pirmąsias serijos rungtynes.https://www.espn.com/nba/recap?gameId=401031674 Sekančiose rungtynėse, nors jis pelnė 27 taškus ir atkovojo 10 kamuolių, komanda nusileido ir seriją pralaimėjo 4-1.https://www.espn.com/nba/recap?gameId=401031675

 Minesotos „Timberwolves“ (2018–2019 m.) 
2018 m. lapkričio 12 d. jis buvo išmainytas į Minesotos „Timberwolves“. Su komanda jis sužaidė 68 rungtynes ir 2018–2019 m. NBA sezone vidutiniškai pelnė po 10,5 taško per rungtynes.

 Finikso „Suns“ (2019–2023 m.) 
2019 m. liepos 6 d. jis buvo išmainytas į Finikso „Suns“. 2020 m. lapkričio 28 d. jis pasirašė trijų metų sutarties pratęsimą.https://www.nba.com/suns/suns-re-sign-dario-saric Įpusėjus NBA sezonui, sausio 13 d., jis užsikrėtė COVID-19, dėl kurio jis praleido 4 rungtynes.https://eu.azcentral.com/story/sports/nba/suns/2021/02/12/suns-dario-saric-set-return-after-bout-covid-19-ankle-injury/6743252002/ Jis taip pat nežaidė dar vieną mėnesį dėl įvairių kojų traumų.https://eu.azcentral.com/story/sports/nba/suns/2021/03/04/phoenix-suns-cam-johnson-out-under-nbas-health-and-safety-protocols/4581258001/

2021 m. NBA finaluose, pirmosiose serijos rungtynėse prieš Milvokio „Bucks“, jam plyšo priekinis kryžminis raištis dešiniame kelyje. Dėl įvairių operacijų ir reabilitacijos jis praleido visą 2021–2022 m. NBA sezoną.https://www.nba.com/news/suns-dario-saric-torn-acl-out-indefinitely

 Oklahoma Sičio „Thunder“ (2023 m.) 
2023 m. vasario 9 d. jis buvo išmainytas į Oklahoma Sičio „Thunder“. Su komanda jis iš viso sužaidė tik 20 rungtynių.https://www.nba.com/thunder/news/release-saric-230209

 „Golden State Warriors“ (2023–2024 m.) 
2023 m. liepos 12 d. jis pasirašė sutartį su „Golden State Warriors“ komanda.https://www.nba.com/warriors/news/warriors-sign-free-agent-forward-center-dario-saric-20230712

 Denverio „Nuggets“ (2024–2025 m.) 
2024 m. liepos 12 d. prisijungė prie Denverio „Nuggets“ ekipos.

 Sakramento „Kings“ (2025–dabar) 

2025 m. liepos 13 d. išmainytas į Sakramento „Kings“ už Joną Valančiūną.

 Šalies rinktinė 

 Jaunimo rinktinės 
kairėje|miniatiūra|239x239px|D. Šaričius 2012 m.
D. Šaričius atstovavo Kroatijos jaunimo iki 16, iki 18 ir iki 19 metų rinktinėms. 2010 m. Europos jaunimo iki 16 metų krepšinio čempionate jis atvedė rinktinė iki aukso. Jis pirmavo turnyre pagal pelnytus taškus (24,3 taško per rungtynes) ir atkovotus kamuolius (11,5 kamuolio per rungtynes)https://www.fibaeurope.com/compID_YUjW-7-FJ,kK9s431Lyr41.season_2010.roundID_7321.teamID_2168.playerID_77959.html. Jis buvo vienbalsiai išrinktas čempionato naudingiausiu žaidėju.https://www.fibaeurope.com/compID_YUjW-7-FJ,kK9s431Lyr41.season_2010.roundID_7321.coid_Mi,5gQAuJ,2JOPCt0gRGr3.articleMode_on.html

2012 m. Europos jaunimo iki 18 metų krepšinio čempionate Kroatijos rinktinė pateko į finalus, kuriuose susidūrė su Lietuvos rinktine. Finalinėse rungtynėse D. Šaričius pelnė 39 taškus ir Kroatija įveikė Lietuvą. Turnyre jis vidutiniškai pelnė 25,6 taškus per rungtynes ir buvo išrinktas čempionato naudingiausiu žaidėju.https://web.archive.org/web/20130126051514/http://u18men.fibaeurope.com/en/coid_dFf-TMn3IO6YwpyLlpUQq2.articleMode_on.html

Jis taip pat atstovavo Kroatijos jaunimo iki 19 metų rinktinei 2011 ir 2013 m. pasaulio jaunimo iki 19 metų čempionatuose.

 Kroatijos vyrų krepšinio rinktinė 
miniatiūra|314x314px|D. Šaričius 2014 m. pasaulio krepšinio čempionate
D. Šaričius atstovauja Kroatijos suaugusiųjų vyrų krepšinio rinktinei nuo 2013 m. Europos krepšinio čempionato. Dalyvavo 2014 m. pasaulio ir 2015, 2017, 2022 m. Europos krepšinio čempionatuose.

2016 m. jis buvo išrinktas į Kroatijos vyrų krepšinio rinktinę, su kuria dalyvavo 2016 m. vasaros olimpinėse žaidynėse. Žaidynėse jis vidutiniškai pelnė po 11,8 taško per rungtynes ir komanda pateko į ketvirtfinalius, kuriuose pralaimėjo Serbijos rinktinei.https://www.fiba.basketball/olympics/2016/player/Dario-Saric

 Asmeninis gyvenimas 
D. Šaričiaus mama Veselinka ir tėtis Predragas irgi krepšininkai.https://arhiva.nacional.hr/clanak/89807/znoj-i-suze-kosarkaske-obitelji-saric

 Pasiekimai 

 Pirmosios NBA naujokų simbolinės komandos žaidėjas (2017 m.)
 Turkijos krepšinio taurės čempionas (2015 m.)
 Turkijos krepšinio supertaurės čempionas (2015 m.)
 Adrijos krepšinio lygos naudingiausias žaidėjas (2014 m.)
 Adrijos krepšinio lygos finalo ketverto naudingiausias žaidėjas (2014 m.)
 2× Europos metų jaunasis krepšininkas (2013, 2014 m.)
 Kroatijos krepšinio lygos čempionas (2013 m.)
 Kroatijos krepšinio lygos finalo naudingiausias žaidėjas (2013 m.)
 Kroatijos krepšinio taurės čempionas (2010, 2013 m.)
 2× pirmosios Kroatijos krepšinio lygos simbolinės komandos žaidėjas (2013, 2014 m.)
 Antrosios Kroatijos krepšinio lygos simbolinės komandos žaidėjas (2011 m.)

 Išnašos 

Kategorija:Kroatijos krepšininkai
Kategorija:Kroatijos olimpiečiai